**“УЕБ МЕДИЯ ГРУП” АД**

**Пояснителни бележки, към уведомление на консолидирана основа за финансовото състояние, съгласно чл. 100о1, ал.4 ЗППЦК и чл. 33а1, от НАРЕДБА № 2 на КФН от 17.09.2003 г. за периода 01.01.2023г. – 30.09.2023 г.**

**1. Важни събития за икономическа група „УЕБ МЕДИЯ ГРУП” АД, настъпили през периода 01.01.2023 г. – 30.09.2023г.**

**Към 30.09.2023 г. ''УЕБ МЕДИЯ ГРУП'' АД е мажоритарен собственик в пет дружества с пряко участие в капитала както следва:**

|  |  |  |  |
| --- | --- | --- | --- |
| **Наименование на дружеството** | **Седалище и адрес на управление, предмет на дейност** | **Размер на капитала на Дружеството/лева/** | **Брой на притежаваните акции/дялове/ %** |
| 1.“УЕБ НЮЗ БГ“ ЕООД | Гр. София, ул. ''Фр.Жолио Кюри'' № 20, ет.10,,Предоставяне на достъп до Информационни системи и всякакъв вид услуги-програмни, рекламни, творчески и др. | 107 000 | 1070 дяла100% |
| 2. ИНФОСТОК“ АД | Гр. София, ул. ''Фр.Жолио Кюри'' № 20, ет.5,,Изработване и поддръжка на интернет страници, предоставяне на интернет услуги, хостинг и др. | 57 000 | 3 955 бр.70% |
| 3.“РАДИО СТАНЦИЯ” EООД | Гр. София, ул. ''Фр.Жолио Кюри'' № 20, ет.10,,Създаване и разпространение на радио и телевизионни програми, обработване и продажба на игрални, документални филми и радиопродукция, инвестиционно-производствена дейност в областта на телекомуникациите, издателска и продуцентска дейност“ | 60 000 | 6 000 бр.100% |
| 4. “УЕБКАФЕ”' ЕАД | Гр. София, ул. ”Стара планина” № 3, ет. 3, ап. 9,Информационни, рекламни, програмни и други услуги в областта на електронните медии, издателска и продуцентска дейност“ | 213 000 | 213 000 бр.100% |
| 5. “ Х КЛУБ”' ЕООД | Гр. София, ул. ''Фр.Жолио Кюри'' № 20, ет.10Предоставяне на достъп до информационни системи и всякакъв вид услуги - програмни, рекламни и творчески информационно разпространение и медии, предоставяне и използване на телекомуникационни средства | 100  | 100 бр.100 % |

От началото на годината до края на трето тримесечие на 2023 г., сключените договори с клиенти възлизат на 2 107 хил. лв. спрямо 1 628 хил. лв. за трето тримесечие на 2022г

**2. Важни събития за икономическа група „УЕБ МЕДИЯ ГРУП” АД, относно лицата и начина на представителство на дружеството, настъпили през периода 01.01.2023- 30.09.2023г.**

През 3-то тримесечие на 2023г., съгласно условията по облигационния заем, „УЕБ МЕДИЯ ГРУП“ АД е изплатило главници и лихви на облигационерите в размер на 1 359 хил. лева.

През 3-то тримесечие на 2023г. „УЕБ МЕДИЯ ГРУП“ АД е получило суми по споразумения във връзка с възникнали вземания от сделки с фин. инструменти в размер на
1 046 хил. лв.

През отчетния период не са настъпили изменения относно лицата и начина на представителство на Дружеството майка.

**3. Влияние на важните събития за икономическа група „УЕБ МЕДИЯ ГРУП” АД, настъпили през периода 01.01.2023 - 30.09.2023 г. върху резултатите във финансовия отчет**

Към края на отчетния период собствения капитал на Групата е в размер на 3 748 хил. лв. или спад от 0.16% спрямо декември 2022г.

Към 30.09.2023г. Групата отчита приходи в размер на 2 124 хил. лв. спрямо 1 645 хил. за трето тримесечие на 2022г., което е с 29 % ръст за съответния период спрямо съответния период на предходната година. Разходите за дейността на Групата за този период са в размер на 2 631 хил. лв., спрямо 1 923 хил. лв. за трето тримесечие на 2022г., което е увеличение с 37% спрямо съответния период на предходната година.

Групата отчита загуба за периода в размер на 721 хил. лв., спрямо 683 хил. лв. за трето тримесечие на 2022г., което е с 6 % увеличение на загубата спрямо съответния период на предходната година.

**4. Описание на основните рискове и несигурности, пред които е изправена икономическа група „УЕБ МЕДИЯ ГРУП” АД**

Управлението на рисковете е неразделна част от политиката по управление на дружеството, тъй като е свързано с доверието на инвеститорите.

Инвестирането в ценни книжа, както и всяка стопанска дейност крие рискове.

В този смисъл, инвестициите на акционерите в дружеството могат да бъдат засегнати от различни видове рискове на пазарната среда, които влияят върху дейността на икономическа група „УЕБ МЕДИЯ ГРУП” АД.

Рискът може да се дефинира като несигурността дадена прогноза да съвпадне с действителността под влиянието на различни фактори, което да доведе до по-ниска доходност.

Рисковете, на които е изложена икономическа група “УЕБ МЕДИЯ ГРУП“ АД са обособени в зависимост от пораждащите ги фактори и възможностите за управлението им.

***Систематични или “Общи” рискове***

Систематичните рискове са тези, които действат на макроикономическо ниво, оказват влияние на стопанските субекти, но не са под прекия им контрол, каквито са политическия и макроикономическите рискове.

*Политическият риск* отразява влиянието на политическите процеси в страната върху стопанския и инвестиционния процес и в частност върху възвращаемостта на инвестициите. По данни от изследванията на НСИ, общия показател за бизнес климата през м. декември 2022 г. в сферата на услугите се е понижил. Стопанската конюнктура отбелязва песимистична нагласа на бизнеса и на потребителите. Нагласите на бизнеса за следващите 6 месеца са негативни.

*Макроикономическият риск* се характеризира чрез основните макроикономически индикатори: брутен вътрешен продукт, валутни курсове, лихвени равнища, инфлация, бюджетен дефицит, безработица и др. От изброените индикатори, лихвените равнища, инфлацията и безработицата влияят пряко върху възвращаемостта на инвестициите на икономическата група “УЕБ МЕДИЯ ГРУП”АД . За трето тримесечие на 2023 г., по данни на НСИ e отчетена инфлация от 6,30 % спрямо декември 2022 г., а в сферата на услугите инфлация от 2.8%. Данните показват забавяне темпа на инфлацията спрямо развитието на инфлационните индекси за 2022. Цените на услугите на Дружеството изостават спрямо общото ниво на инфлация, което води до намаляване обема на приходите и увеличаване размера на разходите.

Безработицата към 30.09.2023г. е запазила нивото си от предходното тримесечие, което не оказва съществено влияние върху търсенето на услугите на Дружествата от Групата. Лихвените равнища през последното тримесечие на 2022 отчетоха тенденция на покачване и тази тенденцията продължи през трето тримесечие на 2023г. Взети заедно тези фактори оказват пряко влияние върху резултатите на Групата.

***Несистематични рискове***

Несистематичните рискове са фирмени рискове, върху които икономическа група “УЕБ МЕДИЯ ГРУП”АД има пряк контрол. В зависимост от пораждащите ги фактори, несистематичните рискове се разделят на секторен (отраслов) риск, касаещ несигурността в развитието на отрасъла като цяло и общофирмен риск, който обединява бизнес риска и финансовия риск.

Секторният риск се поражда от влиянието на технологичните промени в отрасъла, поведението на мениджмънта, конкуренцията на външни и вътрешни доставчици на медийни продукти в българското интернет пространство. Пазарният сегмент, обхванат от икономическа група “УЕБ МЕДИЯ ГРУП”АД има допирни точки с рекламния пазар на конвенционалните медии и няма специфични рискови характеристики. Дейността на дружествата в групата е концентрирана в областта на създаване и менажиране на уеб медии, интернет съдържание, платформи за услуги, реклама. Предлаганите продукти и услуги са пряко свързани с макроикономическата среда, т.е при подобряване на икономическата среда тези продукти и услуги ще бъдат с непрекъснато нарастващ темп на потребление.

Бизнес рискът е свързан със специфичната дейност на дружествата в Групата и отразява несигурността от получаване на приходи и формиране на положителен финансов резултат. Особено сложно е предвиждането на движението на цените на услугите и броя на клиентите в условията на икономическа стагнация.

Управлението на бизнес риска по посока на неговото минимизиране за Групата продължава в следните основни направления:

* Диверсификация на информационните канали и услуги, които предлага на аудиторията и в които рекламодателите могат да рекламират;
* Бързо реагиране и адаптиране на предлаганите от дружеството услуги съобразно променящите се технологии и желания на интернет потребителите;
* Непрекъснато подобряване на софтуера и хардуера в съответствие със световните уеб стандарти за съвременни сайтове.

Финансовият риск показва допълнителна несигурност на кредиторите за получаване на техните вземания в случаи, когато дружеството използва привлечени или заемни средства.

Като основни измерители на финансовия риск се използват показателите за финансова автономност и коефициент на задлъжнялост.

Високото равнище на коефициента за финансова автономност, респективно ниското равнище на коефициента за финансова задлъжнялост, са един вид гаранция за инвеститорите за възможността на Дружествата в групата да плащат регулярно, своите дългосрочни задължения.

Ликвидните рискове са свързани с възможността Дружествата в групата да не погасят в договорения размер или срок свои финансови задължения.

Дейността по планиране на капиталовите ресурси и източниците на финансиране е основен приоритет в управлението на Дружествата в групата.

Конкуренцията в бранша може да доведе до намаляване обема или цените на услугите, а от там и до по-малки приходи и доходност.

**5. Сделки със свързани и/или заинтересовани лица**

През периода 01.01.2023г.- 30.09.2023г. сделките със свързани лица и/или заинтересовани лица са както следва.

През 2022 г. дъщерното дружество „УЕБ НЮЗ БГ” ЕООД е встъпило в договор за цесия, по който длъжник е един от собствениците на Групата, а кредитор непряк собственик на Групата.

Сумата на вземането към 30.09.2023г. е в размер на 340 хил. лв., вкл. лихва в размер на 12 хил. лв. Задължението по посочения договор е в размер на 167 хил. лв.

През 2022г., Дружеството-майка е предоставило търговски заем на дъщерно дружество в размер на 573 хил. лв. През отчетния период част от вземането в размер на 130 хил. лв. е погасено.

Към 30.09.2023г. вземането възлиза на 460 хил. лв. вкл. начислена лихва със срок на погасяване 15.04.2023 г. при годишна лихва 6%. Начислената лихва за отчетния период по това вземане възлиза на 22 хил. лв.

Към 30.09.2023 г. дъщерното дружество „ИНФОСТОК“ АД има задължение в размер на 139 хил. лв., вкл. начислена лихва в размер на 27 хил. лв. със срок на погасяване 29.05.2023 г. при годишна лихва 5%. Начислената лихва за отчетния период по това задължение възлиза на 3 хил. лв.

През отчетния период дъщерното дружество ИНФОСТОК АД е встъпило в договор за цесия като е заменило кредитора КБМ АД с АГРОБИЗНЕС ИСТЕЙТС АД.

Към момента на изготвяне на конс. фин. отчет с вписване в Търговския регистър към Агенцията по вписванията за дружеството Х КЛУБ ЕООД, ЕИК: 207438569 е вписано увеличението размера на капитала, от 100 лв. на 5000 лв. Дружеството е променило наименованието от Х КЛУБ ЕООД на Уолфстоун Студио ООД. С включване на нов съдружник УОЛФСБЕЙН ФИЛМС ЕООД ЕИК 206802322, дяловете които УЕБ МЕДИЯ ГРУП АД вече притежава в Уолфстоун Студио ООД са 50% от общия капитал на дружеството и ще бъде класифицирано в следващи отчети като инвестиция в асоциирано дружество.

Към момента на изготвяне на конс. фин. отчет , съгласно условията по облигационния заем, Дружеството майка е изплатило главници и лихви на облигационерите в размер на 1 271 хил. лева.

**6.Информация за нововъзникнали съществени вземания и/или задължения от началото на годината до края на трето тримесечие 2023г.**

Дружествата в групата нямат нововъзникнали съществени вземания и задължения през настоящия отчетен период, които биха се отразили негативно върху финансовото му състояние .Всички вземания и задължения възникнали през периода 01.01.- 30.09.2023 г. са краткосрочни и са свързани с текущата дейност на дружеството.

Изпълнителен член на СД:

**/Марин Стоев /**

Председател на СД:

**/Здравко Стоев/**